REȚINUT 24 DE ORE DE CĂTRE POLIȚIȘTII DIN ORAȘUL BĂBENI
La data de 28 martie a.c., polițiștii orașului Băbeni au reținut pentru 24 de ore, o persoană bănuită de săvârșirea infracțiunii de distrugere.
În fapt, în cursul lunii iulie a anului 2023, polițiștii orașului Băbeni au fost sesizați cu privire la faptul că, persoane necunoscute ar fi distrus prin incendiere, un autoturism parcat pe o stradă din orașul Băbeni, aparținând unei persoane din localitate.
În urma activităților complexe desfășurate, polițiștii au stabilit identitatea unui bărbat, de 39 de ani, din municipiul Râmnicu Vâlcea, bănuit de săvârșirea infracțiunii reclamate.
În urma probatoriului adiministrat, față de acesta a fost luată măsura reținerii pentru 24 de ore, fiind introdus în Centrul de Reținere și Arestare Preventivă din cadrul Inspectoratului de Poliție Județean Vâlcea.
În cursul zilei de astăzi, persoana bănuită urmează a fi prezentată Parchetului de pe lângă Judecătoria Râmnicu Vâlcea, în vederea luării unei măsuri legale.
Polițiștii continuă cercetările, în cadrului unui dosar penal, sub supravegherea unui procuror din cadrul Parchetul de pe lângă Judecătoria Râmnicu Vâlcea, pentru documentarea întregii activități infracționale a bărbatului și luarea măsurilor legale care se impun.
Facem precizarea că, pe parcursul întregului proces penal, persoanele cercetate beneficiază de drepturile și garanțiile prevăzute de Codul de procedură penală și de prezumția de nevinovăție.
Web Design by DowMedia